Stalinistlik arhitektuur

**Stalinistlik arhitektuur** (ka *sotsialistlik klassitsism*, *stalinistlik uusklassitsism*; vene keeles *сталинский ампир* – 'stalinlik ampiir', *сталинский неоренессанс* – 'stalinlik uusrenessanss') on Nõukogude Liidus viljeldud uusklassitsism, mille alguspunktiks loetakse 1933. aastal heaks kiidetud Boriss Iofani Nõukogude palee (Дворец Советов) projekti. 

Stalinistlik arhitektuur on osa sotsialistliku realismi kunstisuunast. Arhitektuuris olid olulised märksõnad "monumentaalsus" ja "sümmeetria". Kasutati palju sambaid ja nõukogude embleemidega dekoori. Välisviimistluses oli peamiseks materjaliks terrasiitkrohv.

## Stalinistlik arhitektuur Eestis
Stalinistliku arhitektuuri üks paremaid säilinud näiteid Eestis on Sillamäe linn.


Administratiivhoone Jõhvis, 2014-09.JPG|Jõhvi administratiivhoone
Otepää kultuurimaja.JPG|Otepää kultuurimaja
Sompa cultural centre.jpg|Sompa kultuurimaja
Valga railway station, summer 2014, picture 1.JPG|Valga raudteejaam


## Stalinistlikud kõrghooned Moskvas ("Seitse õde")
"Seitse õde" on 7 stalinistlikku pilvelõhkujat Moskvas, mis ehitati aastatel 1947–1957. Algne planeering nägi ette kaheksa kõrghoone rajamist, kuid üks jäi valmis ehitamata.

* **[[Moskva ülikool|Moskva ülikooli]] peahoone** (ehit. 1949–1953; kõrgus tornitipuni 240 m; 36 korrust; arhitektid Arkadi Mordvinov, Vjatšeslav Oltarževski). Aadress: Lenini mäed 1, Moskva. Oli aastatel 1953–90 Euroopa kõrgeim hoone.
* **Hotell Ukraina** (ehit. 1953–1957; kõrgus tornitipuni 198 m; 31 korrust; arhitektid Lev Rudnev, Sergei Tšernõšov, Pavel Abrosimov, Aleksandr Hrjakov, Vsevolod Nasonov). Aadress: Kutuzovi prospekt 2/1, Moskva. Praegu asub hoones Radisson Collection Hotel Moscow.
* **Elumaja Kotelnitšeskaja kaldapealne 1/15** (ehit. 1948–1953; kõrgus 176 m; 32 korrust; arhitektid Dmitri Tšetšulin, Andrei Rostkovski). Hoones oli algselt 540 korterit. Oli aastatel 1952–1953 Euroopa kõrgeim hoone. Hoones asub baleriin Galina Ulanova muuseum-korter.
* **NSV Liidu välisministeeriumi hoone** (ehit. 1949–1953; kõrgus tornitipuni 172 m; 27 korrust; arhitektid Vladimir Gelfreih, Mihhail Minkus). Aadress: Smolenskaja-Sennaja väljak 32/34, Moskva. Praegu asub hoones Venemaa välisministeerium.
* **Elumaja Kudrinskaja väljak 1** (ehit. 1948–1954 kõrgus tornitipuni 156 m; 22 korrust; arhitektid Mihhail Posohhin, Ašot Mnojanz). Algselt asus hoones 452 korterit. Hoones asus ka 2 kinosaali kokku 540 kohaga, kauplused, postkontor jm.
* **Hotell Leningradskaja** (ehit. 1949–1954 kõrgus tornitipuni 136 m; 21 korrust; arhitektid Leonid Poljakov, Aleksandr Boretski). Aadress: Kalantšovskaja tänav 21/40. Praegu asub hoones Hiltoni ketti kuuluv hotell.
* **Administratiivhoone/elumaja Punaste väravate juures** (ehit. 1947–1952; kõrgus tornitipuni 138 m; 24 korrust; arhitektid Aleksei Duškin, Boris Mezentsev). Aadress Sadovaja-Spasskaja 21, Moskva. Hoones asus NSV Liidu Transpordiehituse ministeerium, nüüd asub seal ettevõte Transstroi.

Hoonete arhitektid pälvisid kõik 1949. aastal Stalini preemia.


Lomonosov Moscow State University), October 2010.jpg|Moskva ülikooli peahoone
Moscow, Hotel Ukraina (30585861673).jpg|Hotell Ukraina
MID building 16 September 2010.jpg|NSV Liidu välisministeeriumi hoone
2019-07-30-3510-Moscow-building.jpg|Hotell Leningradskaja
Seven sisters 31631.jpg|Elumaja Kotelnitšeskaja kaldapealsel
Kudrinskaya Square Building in Moscow.jpg|Elumaja Kudrinskaja väljakul
Moscow, Dushkin's Tower.jpg|Administratiiv- ja eluhoone Punaste väravate juures



## Vaata ka
* Uusklassitsism (kunst)

## Välislingid
* Sillamäe kino
* Kohtla-Järve Kukruse, Ahtme, Sompa ja Järve linnaosade stalinistliku perioodi miljööväärtuslike hoonestusalade teemaplaneeringu lähteandmete koond
* Eestisse tuli stalinistlik arhitektuur Leningradist